नई दिल्ली. शायद ही कोई ऐसा व्यक्ति होगा, जिसे बैंकों से शिकायत न हो। बैंकों की मनमानी बढ़ती जा रही है। ऐसे में, आपके लिए अपने अधिकार जानना जरूरी हैं, जिनका इस्तेमाल कर आप बैंकों की मनमानी को रोक सकते हैं। बैंक में ज्‍यादा से ज्‍यादा बेहतर सुविधाएं मिलें, इसके लिए आरबीआई की ओर से गठित बैंकिंग कोड्स एंड स्टैन्डर्ड्स बोर्ड ऑफ इंडिया (बीसीएसबीआई) ने ग्राहकों के लिए कुछ अधिकार बनाए हैं। अगर कोई भी बैंक कर्मचारी या मैनेजर आपको बेवजह परेशान करे या सर्विस नहीं दे तो आप इन अधिकारों का इस्‍तेमाल करके उसकी शिकायत तक कर सकते हैं। शिकायतकर्ता अधिकारी को आपकी शिकायत तय समय के भीतर निपटानी होगी। साथ ही आपको शिकायत की एक रिसीविंग कॉपी भी देनी होगी। आइए जानते हैं बैंक में मिलने वाले कुछ ऐसे ही अधिकारों के बारे में...